《磊园舍作梵刹英石假山为势家求去诗以送之》
明代·邝日晋

廿年选石激潺湲，叠壑层峦待掩关。百尺巉岩方壁立，一朝陵谷等云閒。

移来不觉惊涛险，别去应知说法难。谁惜锋棱俱损尽，蘧然坚骨渐成顽。

作者简介：邝日晋，字无傲，一字薜庵。南海人。官总兵。张家玉起兵东莞，日晋率部响应，战数有功，晋都督同知。明亡，礼道独，山名函乂，字安老。著有《楚游稿》、《磊园诗集》。清陈伯陶编《胜朝粤东遗民录》卷一有传。